Moonspell

***Moonspell*** — партугальскі мэтал-гурт, заснаваны ў 1992 годзе. У першыя часы гурт граў фолк/блэк-мэтал, пазьнейшую творчасьць гурта зазвычай акрэсьліваюць як готык-мэтал. Вакаліст і аўтар тэкстаў гурта Фэрнанду Рыбэйру () запрапанаваў выраз «д’ябальская музыка» («*devilish music*»).

Moonspell упершыню трапілі ў партугальскія чарты з альбомам *[[Sin/Pecado]]*, а іхны альбом *[[Memorial]]*, які выйшаў у 2006 годзе, у першы ж тыдзень атрымаў першае месца. Папярэднічалі Moonspell з мэтал-гуртоў у Партугаліі з падобным посьпехам былі толькі Metallica й Iron Maiden.

## Гісторыя гурта
Гурт быў заснаваны ў 1989 годзе пад назвай «Morbid God» раўналежна з праектам «Archangel», які не атрымаў разьвіцьця, (Фэрнанду Рыбэйру — ударныя, Арэс — вакал, астатнія ўдзельнікі неўзабаве пакінулі гурт). Першыя рэпэтыцыі гурта праходзілі ў будынку, які належаў гарадзкому савету іхняга роднага мястэчка Брандоа, а першая запісаная песьня называлася «The Fever». Пазьней да Morbid God далучыўся гітарыст Мантус, і ў гэтым складзе музыкі выпусьцілі адзін дэмазапіс (*Serpent Angel*, 1992). Пасьля запісу *Serpent Angel* Moonspell былі запрошаны незалежным лэйблам MTM узяць удзел у зборніку партугальскіх мэталічных гуртоў. У тым жа годзе ўдзельнікі зьмянілі назву на Moonspell. Пасьля выпуску вельмі ўдалага EP «Under the Moonspell» на «Adipocere Records», на якім Moonspell паўсталі блэк-мэтал-гуртом зь вельмі прыкметным фолкавым адценьнем, кар’ера гурта пайшла ўверх. У 1994 годзе Moonspell выступалі на разагрэве ў Cradle of Filth у Лісабоне, а затым падпісалі кантракт з Century Media. На гэтым лэйбле Moonspell выпусьцілі дэбютны альбом *[[Wolfheart]]* (1995). Пасьля выпуску дэбютніка пасьледавала турнэ з Morbid Angel у якасьці «разагравальнага» гурта. У 1995—1996 гадох Moonspell выступалі ў Чэхіі, Польшчы й Нямеччыне. Наступны альбом, *[[Irreligious]]*, прынёс яшчэ большы посьпех, а відэакліп на песьню «Opium», які быў зьняты на старых вуліцах Лісабону, дэманстраваўся па эўрапейскім тэлебачаньні. 12 ліпеня 1996 году Moonspell выступілі ў старадаўнім кляштары Convento do Beato. Тэлеканал VIVA прызнаў у 1996 годзе Moonspell адкрыцьцём году (іншымі намінантамі былі Korn і Marilyn Manson).

У 1997 годзе выходзіць міні-альбом *Second Skin*, які зьмяшчаў кавэр-вэрсію кампазыцыі Depeche Mode «Sacred».
На наступных альбомах — *[[Sin/Pecado]]* й *[[The Butterfly Effect]]* — Moonspell пачалі экспэрымэнтаваць з гучаньнем, дадаўшы элемэнты электроннае музыкі, што было неадназначна ўспрынята многімі прыхільнікамі.
У 1998 годзе ўдзельнікі Moonspell (акрамя бубнача Майка Гаспара) стварылі сайд-праект «Daemonarch» і пад гэтай назвай запісалі блэк-мэталічны альбом «Hermeticum».

У 2004 годзе гурт запісаў кавэр-вэрсию джазавае песьні «I’ll See You in My Dreams» для саўндтрэка да аднайменнага партугальскага трылеру. На гэтую песьню быў зьняты відэакліп з фрагмэнтамі фільма.

Пасьля разрыву з Century Media Moonspell падпісалі кантракт на запіс трох альбомаў з SPV/Steamhammer. Першым альбомам стаў *[[Memorial]]* (2006), які быў прыкметна цяжэй за папярэднія работы, але ў першы ж тыдзень узначаліў партугальскі чарт і вывеў Moonspell у лік самых папулярных партугальскіх выканаўцаў усіх кірункаў. На дзьве песьні з альбому — «Finisterra» й «Luna» — былі зьнятыя відэакліпы. У 2007 годзе меркаваўся выпуск DVD *Lunar Still/13 Years of Doom*, але выхад DVD на Century Media не адбыўся празь юрыдычныя праблемы.

Яшчэ адным буйным посьпехам Moonspell стала перамога ў намінацыі «Найлепшы выканаўца з Партугаліі» на цырымоніі MTV Europe Music Awards, якая адбылася 2 лістапада 2006 году ў Капэнгагене.

29 чэрвеня 2007 году выйшаў зборнік найлепшых песьняў гурта *[[The Great Silver Eye]]*. Увосень таго ж году быў выдадзены альбом *[[Under Satanæ]]*, у які ўвайшлі перавыданьні альбомаў гурта 1992—1994 гадоў.

У траўні 2008 году Moonspell выпусьцілі альбом *[[Night Eternal]]*, аднак яшчэ да афіцыйнае даты рэліза музыкі выклалі альбом на сваёй старонцы ў MySpace. 9 сьнежня адбыўся рэліз DVD *[[Lusitanian Metal]]* (новая назва дыска *Lunar Still/13 Years of Doom*, які рыхтаваўся ўжо даўно).

19 ліпеня 2010 году ў продаж паступаюць маркі, выпушчаныя Партугальскай паштовай службай (CTT, ) у гонар гурта. Дадзеная сэрыя маркаў прысьвечана найбольш значным момантам гісторыі рок-музыкі, а таксама альбомам партугальскіх выканаўцаў. Гурт «Moonspell» быў прадстаўлены альбомам «Wolfheart». Кошт маркі складае адзін эўра. Фэрнанду Рыбэйру наконт гэтага заявіў: 

27 красавіка 2012 году на Napalm Records выйшаў новы альбом *[[Alpha Noir]]*. У якасьці бонуснага матэрыялу ў «deluxe» і «digipack»-фарматах гурт прадставіў, па сутнасьці, яшчэ адзін паўнафарматны рэліз *[[Ómega White]]*, які быў больш мяккі па гучаньню й нагадваў аб «гатычных каранях» Moonspell. Студыйнай працай над абодвума дыскамі займаўся Цью Мэдсэн, а агульны час гучаньня складае каля 80 мінутаў.

## Удзельнікі

### Цяперашнія ўдзельнікі
* Фэрнанду Рыбэйру (Fernando Ribeiro; Langsuyar) — вакал (з 1989 г.)
* Рыкарду Аморым (Ricardo Amorim; Morning Blade) — гітара (з 1995 г.)
* Мігель Гашпар (Miguel Gaspar; Mike/Nisroth) — ударныя (з 1992 г.)
* Пэдру Пайшан (Pedro Paixão; Passionis/Neophytus) — клявішныя, сэмплы, гітара (з 1994 г.)

### Канцэртны музыка
* Айрэш Пэрэйра (Aires Pereira; Ahriman) — бас-гітара

### Былыя ўдзельнікі
* Таўрэйра — ударныя (1989—1992 гг.)
* Пэдру К. — гітара (1989—1992 гг.)
* Дуарці П. — гітара (1990—1991, 1992—1995 гг.)
* Мантус — гітара (1989—1995 гг.)
* Жуан Пэдру (João Pedro; Ares/Tetragrammaton) — бас-гітара (1989—1997 гг.)
* Сэржыю Крэстана (Sérgio Crestana) — бас-гітара (1997—2003 гг.)
* Луіш Ламэлаш (Luis Lamelas; Malah) — гітара
* Нікляс Этэлявуоры (Niclas Etelävuori) — бас-гітара (2003 г.)
* Waldemar Sorychta — бас-гітара (2006–2007)

## Дыскаграфія

### Альбомы
* *[[Wolfheart]]* (1995)
* *[[Irreligious]]* (1996)
* *[[Sin/Pecado]]* (1998)
* *[[The Butterfly Effect]]* (1999)
* *[[Darkness and Hope]]* (2001)
* *[[The Antidote]]* (2003)
* *[[Memorial]]* (2006)
* *[[Night Eternal]]* (2008)
* *[[Alpha Noir]]* (2012) + *[[Ómega White]]*
* *[[Extinct]]* (2015)
* *1755* (2017)
* *Hermitage* (2021)

### Зборнікі
* *[[The Great Silver Eye]]* (2007)
* *[[Under Satanæ]]* (2007)

### Дэма
* *Serpent Angel* (запісанае пад назвай *Morbid God*; 1992)
* *Anno Satanæ* (1993)

### [[Сынгл]]ы й [[міні-альбом]]ы
* *Wolves From The Fog* (EP, 1994)
* *[[Under the Moonspell]]* (EP, 1994)
* «Opium» (сынгл, 1996)
* *2econd Skin* (EP, 1997)
* «Butterfly Effect» (сынгл, 1999)
* «Nocturna» (сынгл, 2001)
* «Everything Invaded» (сынгл, 2004)
* «Finisterra» (сынгл, 2006)

### DVD
* *Lusitanian Metal* (2008)

### [[Відэакліп]]ы
* «Opium» (*[[Irreligious]]*)
* «2econd Skin» (*[[Sin/Pecado]]*)
* «Magdalene» (*[[Sin/Pecado]]*)
* «Butterfly effect» (*[[The Butterfly Effect]]*)
* «Nocturna» (*[[Darkness and Hope]]*)
* «Everything Invaded» (*[[The Antidote]]*)
* «I’ll see you in my dreams» (саўндтрэк)
* «Finisterra» (*[[Memorial]]*)
* «Luna» (*[[Memorial]]*)
* «Scorpion Flower» (*[[Night Eternal]]*)
* «Night Eternal» (*[[Night Eternal]]*)
* «Lickanthrope» (*[[Alpha Noir]]*)
* «White Skies» (*[[Ómega White]]*)
* «Extinct» (*[[Extinct]]*)
* «Domina» (*[[Extinct]]*)
* «In Tremor Dei» (*1755*)
* «Todos os Santos» (*	1755*)

## Крыніцы

## Вонкавыя спасылкі

* Moonspell official website
* Moonspell on MySpace
* Moonspell на Encyclopaedia Metallum

Катэгорыя:Партугальскія музычныя гурты
Катэгорыя:Музычныя гурты стылю блэк-мэтал
Катэгорыя:Музычныя гурты стылю готык-мэтал
Катэгорыя:Музычныя гурты стылю фолк-мэтал
Катэгорыя:Музычныя гурты, якія зьявіліся ў 1992 годзе
Катэгорыя:Партугальскія фолк-мэтал-гурты
Катэгорыя:Партугальскія блэк-метал-гурты